Document ID: 32005D0662

KOMISJONI OTSUS,
16. september 2005,
millega muudetakse komisjoni otsust 2004/459/EÜ, millega võetakse vastu üleminekumeede teatavate Ungari piimasektori ettevõtete heaks
(teatavaks tehtud numbri K(2005) 3455 all)
(EMPs kohaldatav tekst)
(2005/662/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, (1) eriti selle artiklit 42,
ning arvestades järgmist:
(1)
Komisjoni 29. aprill 2004. aasta otsuse 2004/459/EÜ (millega võetakse vastu üleminekumeede teatavate Ungari piimasektori ettevõtete heaks) (2) lisas loetletud teatavate Ungari piimasektori ettevõtete suhtes kohaldatakse üleminekuperioodi.
(2)
Ungari pädeva asutuse ametliku deklaratsiooni kohaselt on teatavad ettevõtted ajakohastamisprotsessi lõpetanud ja täidavad nüüd täielikult ühenduse õigusakte. Lisaks sellele on teatavad ettevõtted oma tegevuse lõpetanud.
(3)
Mõned ettevõtted on teinud märkimisväärseid jõupingutusi, et täita ühenduse õigusaktides sätestatud struktuurinõudeid. Kuid nendel ettevõtetel ei ole võimalik uuendamisprotsessi erandlike tehniliste piirangute tõttu ettenähtud tähtpäevaks lõpule viia. Seepärast on uuendamisprotsessi lõpuleviimiseks ettenähtud tähtaja pikendamine kõnealuste ettevõtete puhul põhjendatud.
(4)
Seepärast tuleks otsuse 2004/459/EÜ lisa vastavalt muuta. Selguse huvides tuleks kõnealune lisa asendada uuega.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/459/EÜ lisa asendatakse käesoleva otsuse lisaga.
Artikkel2
Käesolev otsus on adresseeritud liikmesriikidele.
Brüssel, 16. september 2005

Labels: 0
18
15
17